Document ID: /roh_data/filtered/fineweb-2-filterrobots_roh.jsonl.gz/61186

YB è il vegl e nov campiun svizzer da ballape. Ordaifer han ils Young Boys gudagnà cun 1:0 cunter Sion. Uschia n'ha la clera victoria da 6:0 da Son Gagl cunter Xamax gidà nagut pli.
Igl è il terz titel dad YB en seria ed il 14avel en tut.
Ils ulteriurs resultats da la 35avla runda: Lugano batta Servette cun 3:1,
Lucerna gudogna cunter Turitg cun 2:1 e Thun e Basilea giogan pari 0:0.
Ina runda avant la fin dal campiunadi ha Thun uschia in punct avantatg sin Sion e la plazza da barrage cunter la relegaziun. Gia definitiv relegà è Xamax.